శ్రీ అక్కకొండ లక్ష్మినరసింహా స్వామి ఆలయం - కడం

తెలంగాణ రాష్ట్రంలోని నిర్మల్ జిల్లా,కడెం మండలం దిల్దార్‌నగర్,
ఎలగడప, సారంగాపూర్ గ్రామాల  సమీపంలో గోదావరి నది తీరాన దట్టమైన అడవీ ప్రాంతంలో కొండ పై స్వయంభువుగా వెలసిన అక్కకొండ శ్రీ లక్ష్మినరసింహా స్వామి బ్రహ్మోత్సవాలు, జాతర  ప్రతి సంవత్సరం మాఘమాసంలో వారం రోజుల పాటు ఘనంగా నిర్వహిస్తారు.

చరిత్ర
నిర్మల్ జిల్లా
కడెం మండలంలోని  గోదావరి నది తీరాన  అటవీ ప్రాంతంలో 
ఈ అక్కకొండ లక్ష్మినరసింహా స్వామి ఆలయం ఉంది.ఈ ఆలయానికి 
ఐదు శతాబ్దాల చరిత్ర ఉందని పూర్వీకులు చెబుతుంటారు.
500 ఏళ్ల క్రితం ఈ ప్రాంతాన్ని అక్క మ్మ అనే రాణి పరిపాలిస్తూ ఉండేది. ఒక రోజు అమె కలలోకి నరసింహ స్వామి వచ్చి నా గుడి నేను చెప్పిన చోట కట్టించాలని చెప్పడంతో  భక్తులు కొండ ప్రాంతాల్లో  స్వామి వారి గుడి కట్టి పూజలు చేయడం ప్రారంభించారు. కాల క్రమేణా అది అక్క స్వామి దేవాలయంగా ప్రసిద్ధి చెందిందని స్థానికులు చెబుతారు. ఇచ్చట ఏట మాఘ శుద్ధ ఏకాదశి  సందర్భంగా ఆలయంలో  స్వామి వారి బ్రహ్మోత్సవాలు నిర్వహిస్తారు.

బ్రహ్మోత్సవాలు 
కడెంమండలంలోని దిల్దార్‌నగర్
గ్రామ శివారులో  గోదావరి నది తీర ప్రాంతంలో కొండ గుహలో వెలసిన అక్కకొండ లక్ష్మినరసింహా స్వామి దేవాలయంలో ప్రతి సంవత్సరం  బ్రహ్మోత్సవాలు చాలా ఘనంగా నిర్వహిస్తారు. మాఘ మాసంలో అనగా   ఫిబ్రవరి నెల 12 వ తేది నుండి 18 వ తేది వరకు వారం రోజుల పాటు శ్రీ అక్కకొండ లక్ష్మినరసింహా స్వామి వారి జాతర,కళ్యాణం బ్రహ్మోత్సవాలు, చాలా వైభవంగా  ఆలయ ఉత్సవం కమిటీ అధ్యక్షులు రాపర్తి లక్ష్మణ్  ఆధ్వర్యంలో ప్రత్యేక ఏర్పాట్లు చేస్తారు. స్వామి వారి ఊరేగింపులు మేళతాళాలతో ఎడగడప గ్రామం నుంచి బయలుదేరుతుంది. రాత్రి 8 గంటల సమయంలో పుణ్యహవచనం, రుతిగర్వణ,అధ్యాయనోత్సవం,
ఆరాధన,భీష్మ ఏకాదశి, హారతి, తీర్థ గోష్టి మొదలగు కార్యక్రమాలు నిర్వహిస్తారు. మరుసటి రోజున స్వామివారికి  పంచామృతాభిషేకం ఆరాధన నివేదిన అదే రోజు 12,  గంటలకు స్వామి వారికి కల్యాణోత్సవం జరిపిస్తారు.అనంతరం భక్తులకు ఆలయ కమిటీ ఆధ్వర్యంలో అన్నదాన కార్యక్రమాలు నిర్వహిస్తారు.

జాతర
ఈ  అక్కకొండ శ్రీ లక్ష్మినృసింహ 
జాతర కడెం మండలంలోని గోదావరి నది తీరాన 
ప్రతి సంవత్సరం మాఘ శుద్ధ పౌర్ణమి రోజున జాతర జరుగుతుంది.ఈ జాతర ఐదు నుంచి ఏడు రోజుల వరకు కొనసాగుతుంది.ఎలగడప ,దిల్దార్ నగర్, సారంగాపూర్  గ్రామస్థులు ఏటా  కమిటీ ఏర్పాటు చేసి జాతర వేడుకలు అత్యంత వైభవంగా నిర్వహిస్తారు.  ఈ జాతరకు నిర్మల్ ,కడెం పెద్దూర్ పాటు పెంబి,ఖనాపూర్,
మామడ, దస్తూరబాద్, నర్సాపూర్, ఉట్నూర్, జన్నారం  మొదలగు మండలాల నుంచి భక్తులు అధిక సంఖ్యలో హాజరవుతారు.

ఎలా చేరుకోవచ్చు
ఈ ఆలయాన్ని బస్సులో  నిర్మల్  నుండి  
కడెం చేరుకోవాలి  అచటి నుండి  15 కిలోమీటర్ల దూరంలో ఈ అక్కకొండ లక్ష్మినరసింహా స్వామి దేవాలయం  ఉంటుంది. ఆటోలో,ప్రైయివేయటు వాహనాల్లో కూడా చేరుకోవచ్చు.

మూలాలు

వర్గం:హిందూ దేవాలయాలు
వర్గం:తెలంగాణ జాతరలు
వర్గం:హిందూమత మూసలు  
వర్గం:హిందువుల పండుగలు
వర్గం:తెలుగు పండుగలు
వర్గం:తెలంగాణ పండుగలు
వర్గం:తెలంగాణ దేవాలయాలు 
వర్గం:తెలంగాణ పుణ్యక్షేత్రాలు 
వర్గం:తెలంగాణ పర్యాటక ప్రదేశాలు  
వర్గం: నిర్మల్ జిల్లా 
వర్గం: నిర్మల్  జిల్లా దేవాలయాలు